kardosdrur/scandi-wiki huggingface dataset:
Thriller (flertydig)

Thriller har flere betydninger:

 Thriller — en genre inden for film og litteratur
 Thriller (album) — et album af Michael Jackson
 "Thriller (sang)" — en sang af Rod Temperton fra ovenstående album
 Thriller (musikvideo) — en 14-minutter lang musikvideo af sangen (se denne), instrueret af John Landis
 Thriller 25 — specialudgave af det samme album
Christian Frederik

Christian Frederik er en ofte forekommende kombination af fornavne:

 Prins Christian Frederik, senere kong Christian VIII (1786-1848)
 Christian Frederik Bredo Grandjean (1811-1877) – dansk konditor
 Christian Frederik Haxthausen – flere personer med dette navn
 Christian Frederik von Holstein (1678-1747) (1678-1747) – dansk amtmand og hofembedsmand
 Christian Frederik Holstein (lensgreve) (1735-1799) – dansk lensgreve, godsejer og gehejmeråd
 Christian Frederik Ingerslev, kendt som C.F. Ingerslev (1803-1868) – dansk skolemand
 Christian Frederik Jacobi (1739-1810) – dansk konferensråd og forfatter
 Christian Frederik von Levetzau (1682-1756) – dansk gehejmeråd, officer, godsejer og greve
 Christian Frederik Numsen, kendt som Christian Numsen (1741-1811) – dansk hofmand, teaterleder, numismatiker og diplomat
 Christian Frederik Raben (1693-1773) – dansk gehejmeråd og amtmand
 Christian Frederik von Reichau (ca. 1686-1753) – dansk officer
 Christian Frederik Ricard, kendt som C.F. Ricard (1830-1908) – dansk jurist og departementschef
 Christian Frederik von Schalburg (1906-1942) – dansk nazistisk officer
 Christian Frederik Schwartzkopf (1817-1893) – dansk kontorchef og departementssekretær
 Christian Frederik Zeuthen (1794-1850) – dansk lensbaron, godsejer og politiker

Personer med den tyske form af navnet:
 Christian Friedrich (bobslædefører) – tysk bobslædefører
 Christian Friedrich Hebbel, kendt som Friedrich Hebbel (1813-1863) – tysk digter og dramatiker
 Christian Friedrich Henrici (1700-1764) – tysk tekstforfatter
 Christian Friedrich Hunold (1680-1721) – tysk forfatter
 Christian Friedrich von Leins (1814-1892) – tysk arkitekt
 Christian Friedrich Daniel Schubart (1739-1793) – tysk digter, organist og komponist
 Christian Friedrich Schönbein (1799-1868) – tysk kemiker
 Christian Friedrich Spittler (1782-1867) – tysk præst og pietist
 Christian Friedrich von Staffeldt (1671-1741) – tysk-dansk officer
 Christian Friedrich von Stockmar (1787–1863) – tysk friherre, læge og statsmand
 Christian Friedrich zu Stolberg-Wernigerode (1746–1824) – regent af grevskabet Wernigerode
 Christian Friedrich Temler (1717-1780) – tysk-dansk embedsmand og bogsamler
 Christian Friedrich Tieck (1776-1851) – tysk billedhugger

Se også 
 Christian (navn)
Rambouillet-får

Rambouillet-fåret er en fransk  fårerace, der især er kendt for den fine kvalitet af ulden (og kød). Racen kaldes også Rambouillet Merino eller fransk merino.

Historie 
Fremavl af racen begyndte allerede i 1786, da Ludvig XVI købte over 300 spanske merino-får af sin fætter Karl III. Fåreflokken fragtedes til Ludvig XVI's gård Bergerie royale (nu Bergerie nationale) i byen Rambouillet. Flokken blev kun avlet her, og ikke et eneste individ blev solgt i mange år frem. I 1889 dannedes Rambouillet Association i USA med det formål at bevare racen. En stor del af fårene i det vestlige USA er helt eller delvis Rambouillet.

Noter 

Fåreracer
Gøtugjógv

Gøtugjógv er en bygd på Færøerne, beliggende på det nordøstlige Eysturoy. Bygden Gøtugjógv har fra gammel tid været samligssted også for de andre to Gøta bygder Norðragøta og Syðrugøta.  I 1890 blev skolen bygget, og den har fra 1929 været kommuneskole med udvidelser i 1929, 1974 og 2010. 

Studentaskúlin í Eysturoynni havde fra 1980 til 1989 lokaler i de gamle skolebygninger, Men flyttede til Kambsdalur i 1989. I dag går alle elever fra Eysturkommunu  fra 4. til 7. klasse på skolen ved Gøtugjógv.

Gøtugjógv huser i dag  Eystur kommunes administrationslokaler  admidnistrationslokaler "í Brimborg", hvor blandt andet den gamle handelsbutik "hjá Haldur" og posthuset har været. Bygningen benyttes også til kultur og forsamlingshus.

Den nye Gøta kirkja 
Gøta kirke, der har 270 siddepladser, blev bygget på grund af, at den gamle færøske kirke i Gøta var blevet for lille. Den blev indviet den 25. juni 1995 af biskop Hans Jacob Joensen under overværelse af Dronning Margrethe II og de nordiske biskopper. 

Tróndur Patursson har stået for den kunstneriske udsmykning og har bl.a. lavet altertavlen i glasmosaik.

I loftet er seks lamper og på væggene 24 lampetter – 12 små og 12 store – alle i glas. De tolv store er alle smykket med et kors. 12-tallet hænger sammen med de tolv apostle, den kristne menigheds stamfædre, som igen viser tilbage til Israels tolv stammer og deres stamfædre, Jacobs tolv sønner. 

Klokketårnet er konstrueret som tre kors, der symboliserer korsene på Golgatha. Kirken har to klokker, der begge bærer inskriptionen: ”Eg ringdi yvir bygdir hvøll, eg kalli fólkið: komið øll” (”Jeg ringede over bygder højt, jeg kalder på folket: kom alle sammen”.) 

Orglet er bygget af Verland Johannesen i 1973. Det blev oprindelig bygget til domkirken i Tórshavn, hvorfra det er givet som gave til Gøta kirke.

Galleri

Eksterne henvisninger og kilder 

 danske-kirker.dk 

Byer på Færøerne
Eysturoy
Safaga

Safaga, også kendt som Bur Safaga (Bur – havn) er en by ved Egyptens kyst mod Rødehavet, 60 kilometer syd for Hurghada. 

Byen har nogen turistindustri, særlig indstillet på dykning. I 1993 blev verdensmesterskabet i windsurfing afholdt her.

Byer i Egypten
Henning Christophersen

Henning Christophersen (født 8. november 1939 i København, død 31. december 2016 i Bruxelles) var en dansk politiker, som var formand for Venstre i perioden 1978-1984.

Politisk karriere 
Han blev cand.polit. fra Københavns Universitet i 1965. Christophersen begyndte at arbejde med politik i studietiden, da han meldte sig ind i Venstres Ungdom.

Han var medlem af Folketinget for partiet Venstre fra 1971-84 og blev udenrigsminister i SV-regeringen 1978-1979 og finansminister i firkløverregeringen 1982-1984. I 1984 forlod han dansk politik til fordel for den danske post i Europa-Kommissionen, hvor han også sad som næstformand fra 1985 til 1995. Som EF-kommissær havde Christophersen ansvarområderne for budget, finanskontrol, personale og administration, og i den anden Delors-kommission for økonomi og valutasamarbejde, samordning af strukturpolitikkerne og EU's statistiske kontor. Her begyndte Christophersen forarbejdet til det der senere blev til den Økonomiske og Monetære Union.

Som Europakommissær grundlagde Henning Christophersen, sammen med 10 udenrigsministre fra Østersølandene, Østersørådet (the Council of the Baltic Sea States, CBSS) og EuroFaculty i 1992.

Han var formand for bestyrelsen Ørestadsselskabet og Metroselskabet I/S, og han havde også været medlem af bestyrelserne for Rockwool Fonden og Danske Bank.

I 1984 blev han Kommandør af 1. grad af Dannebrogordenen. Han bærer også Nordstjerneordenen og Finlands Løves Orden.

Sygdom og død 
Henning Christophersen blev i begyndelsen af december indlagt på et hospital i Bruxelles, og døde den 31. december 2016 efter kort tids sygdom. Henning Christophersens død blev blandt andet kommenteret af den daværende kommissionsformand Jean-Claude Juncker.

Bøger af Christophersen 
 En udfordring for de liberale (1972)
 Tanker om Danmark i det nye Europa (1989)

Kilder

Eksterne henvisninger 
 

Finansministre fra Danmark
Udenrigsministre fra Danmark
Danske ministre fra Venstre
Tidligere folketingsmedlemmer fra Venstre
Folketingsmedlemmer i 1970'erne
Folketingsmedlemmer i 1980'erne
Europa-Kommissærer fra Danmark
Personer fra København
Kommandører af 1. grad af Dannebrog
Modtagere af Nordstjerneordenen
Økonomer fra Danmark
Personer i Kraks Blå Bog (afdøde)
Statsrevisorer fra Danmark
Studenter fra Metropolitanskolen
Alumni fra Københavns Universitet
Christopher Schøller Bülow

Christopher Schøller Bülow (1770-1830), stiftamtmand.
Han blev født i København som søn af kammerherre Hans Løvenhjelm Bülow til Thestrupgaard (1737-1803) og Isabelle født Schøller (død 1822).

Han blev i 1787 student, i 1790 kammerjunker hos kronprinsen, i 1792 juridisk kandidat, 1795 auskultant i rentekammeret, 1799 kammerherre, 1801 assessor i kancelliet, 1802 deputeret sammesteds.

I 1806 købte han godserne Nordfelt og Ålebæk på Møn.

I 1816 stiftamtmand i Sjællands Stift, 1817 gehejmekonferensråd, 1818 dispenseret fra sine embeder, fordi han kom under konkurs, 1820 suspenderet, fordi han var tiltalt for underslæb med offentlige midler, 1821 dømt til fængsel, indtil han tilbagebetalte de besvegne beløb og berøvet rang og adelsrettigheder. Han flygtede inden fængslingen til Hamborg, og her døde han i 1830. 

Han blev første gang gift 1795 med Anne Margrethe Baronesse Bolten (1778-1804), en datter af baron Henrik Bolten og dennes hustru, født Nørregaard. Anden gang giftede han sig 1806 med hofdame Emilie Augusta Marie baronesse Güldencrone, en datter af gehejmeråd, baron Christian Frederik Güldencrone og Marie Salome født von Gambs.

Danskere i 1700-tallet
Stiftamtmænd over Sjællands Stift
Christopher Schøller
Godsejere fra Danmark
Personer fra København
Personer i Dansk Biografisk Leksikon
Kollegiedeputerede fra Danmark
Hans R. Knudsen

Hans Rynkeby Knudsen (12. november 1903 i Løgstør – 4. november 1962 i Nykøbing Mors) var en dansk politiker og medlem af Folketinget for Socialdemokratiet 1950-1962.

Han blev indenrigsminister i 1960 i Viggo Kampmanns regering og i 1961 finansminister.

Referencer 

Personer fra Løgstør
Danske ministre fra Socialdemokraterne
Tidligere folketingsmedlemmer fra Socialdemokraterne
Folketingsmedlemmer i 1950'erne
Folketingsmedlemmer i 1960'erne
Finansministre fra Danmark
Indenrigsministre fra Danmark
Personer i Kraks Blå Bog (afdøde)
Cedi

Cedi (udtales 'sidi') er valutaen i Ghana. 

1 cedi deles i 100 pesewa, men mindste gangbare mønt er 20 cedi. 

Valutaen har været udsat for stærk inflation; i 1983 var kursen 1 US$ = 90 cedi, i 1993 1 US$ = 720 cedi og i 2003 1 US$ = 8500-8800 cedi. 

Indtil 1991 var den største valør 500 cedi, men det år blev 1000 cedi-sedler indført, og derefter også 2000 og 5000 cedi-sedler. I 2001 indførte man også valørerne 10.000 og 20.000.

ISO 4217-koden er GHC.

1/7-2007 blev overskydende nuller klippet af, og New Cedi stod i perioden herefter ca. 1:1 til US$

Eksterne henvisninger 

Møntenheder fra Afrika
Ghana
Kjeld Philip

Kjeld Løwenstein Philip (født 3. april 1912 i København, død 27. oktober 1989 i Hørsholm) var en dansk økonom og politiker. Gift med politikeren Grethe Philip.

Han blev 30. maj 1942 den første dr.oecon. fra Aarhus Universitet, da man tildelte den unge cand.polit. den økonomiske doktorgrad for disputatsen Bidrag til Læren om Forbindelse mellem Det Offentliges Finanspolitik og den økonomiske Aktivitet. Allerede før disputatsen havde han dog leveret et vægtigt arbejde med En Fremstilling og Analyse af den danske Kriselovgivning 1931-38 (324 sider) fra 1939. Han blev siden professor ved Aarhus Universitet, Stockholms universitet og Københavns Universitet. 

I 1957 blev han hentet ind som handelsminister i trekantsregeringen og blev ved valget i 1960 desuden folketingsmedlem for Det Radikale Venstre, valgt i Skive-kredsen. Efter valget blev han udnævnt til finansminister og i 1961-1964 var han økonomiminister.

Kjeld Philip er begravet på Hørsholm Kirkegård.

Eksterne henvisninger 
 

Finansministre fra Danmark
Tidligere folketingsmedlemmer fra Det Radikale Venstre
Danske ministre fra Det Radikale Venstre
Økonomer fra Danmark
Ansatte ved Aarhus Universitet
Økonomiministre fra Danmark
Folketingsmedlemmer i 1960'erne
Medlemmer af Akademiet for de Tekniske Videnskaber
Personer i Kraks Blå Bog (afdøde)
Handelsministre fra Danmark
Alumni fra Aarhus Universitet
Ino

Ino er en mytisk figur fra den græske mytologi. Hun var datter af Kadmos og gudinden Harmonia og fik som så mange andre af sin slægt en tragisk skæbne. Hun var gift med Athamas og havde med ham børnene Learchos og Melikertes.

Frixos og Helle 
Ino var Athamas anden hustru og forsøgte i jalousi at dræbe de to børn, Helle og Frixos, som han havde med sin tidligere hustru Nefele. Ino ristede sædekornet så det ikke kunne spire. Da de fortvivlede bønder i angst for hungersnød sendte en delegation til det lokale orakel, betalte hun dem for at lyve om orakelsvaret og sige at Frixos' død var påkrævet. Athamas gav efter for orakelsvaret, men inden Frixos kunne ofres blev han og søsteren reddet af en gylden buk sendt af deres mor.

Ino Leukothea 
I en anden fortælling blev Athamas slået med vanvid af Hera, der var rasende over at Ino havde taget sig af sin ulykkelige søster Semeles guddommelige barn Dionysos. Athamas dræbte sin søn Learchos i sindsyge, da han tog ham for at være en hjort. I en version af historien kastede Ino sig derefter i havet med den yngste søn Melikertes, i en anden kastede hun ham i en kedel kogende vand og sprang i havet med kedelen. Hun kaldtes herefter Leukothea og sønnen for Palaimon og de ansås for hjælpere af folk i havsnød.

Sammenkoblingen af Ino med havgudinden Leukothea, ses allerede hos Homer, der i 5. sang af odysseen skriver:

Dog Leukothea ham saae, den deilige Datter af Kadmos, 	
Fordum en Qvinde med Menneskerøst, da hedde hun Ino, 	
Nu guddommelig Ære hun nød som en Havets Gudinde. 
 Christian Wilsters oversættelse, Odysseen, 5. sang 333 – 335

Personer i græsk mytologi
Helioscentret

Helioscentret var det første danske behandlingssted for alkoholikere, som benyttede sig af minnesotamodellen. Minnesotamodellen bygger på AA, Anonyme Alkoholikere, hvis motto er "en dag ad gangen". Helioscentret blev grundlagt i 1985 0g lukkkede i 2011. Det lå i den lille by Hyllested ved Ebeltoft på Djursland.
 
Sundhedsvæsen i Danmark
Easter egg

Easter egg (dansk: påskeæg) forekommer ofte i visuelle elektroniske medier som ebook, film, computerspil eller software. Det er ofte en kreditering af programmøren, som er skjult og forekommer ofte som en skjult detalje fra dennes side. Det har ofte ikke noget relevans for mediets information eller brugbarhed og er generelt svært at finde.

Et eksempel er fra Star Wars-dvd'erne. På de fleste Star Wars-dvd'er kan man finde alle fraklippene ved at indtaste 11, 3, 8 i en af menuerne. Dette gælder ikke dog Episode III, hvor man finder et lille filmklip, hvor den kendte figur Yoda danser og rapper.

I det omdiskuterede computerspil Grand Theft Auto: San Andreas finder man et sted, hvor der et skilt, hvorpå der oversat til dansk står: "Der er ingen easter eggs her. Gå din vej." 

I Gentoo Linux er der et easter egg i installationsprogrammet emerge, idet man med kommandoen

 # emerge -vp moo

opnår:

  Gentoo (Linux)
 
  ___
 < Have you mooed today? >
  -----------------------
        \   ^__^
         \  (oo)\___
            (__)\       )\/\ 
                ||----w |
                ||     ||
 
 
 
 These are the packages that I would merge, in order:
 
 Calculating dependencies   
 emerge: there are no ebuilds to satisfy "moo".

Et ofte brugt easter egg er den store grønne Dopefish. Efter han dukkede op i computerspillet Commander Keen: Secret of the Oracle, har han været genbrugt som easter egg i mange spil. Man kan også oplevet et easter egg ved at søge på "Atari breakout" på Googles billeder, hvilket vil fremkalde et spil i stil med Ataris spil Breakout.

Eksterne henvisninger/kilder 
 Eeggs.com – The Easter Egg Archive: Hidden secrets in software, movies, music and more! 

Software
Computerspil
Film
Strängnäs

Strängnäs er en svensk by i Södermanland. Der var i 2010  12.856  indbyggere i byen, der er hovedby i Strängnäs kommune i Södermanlands län og bispesæde for Strängnäs Stift.

Byen ligger ved søen Mälaren mellem Södertälje og Eskilstuna. I nordenden af byen fører Tosteröbron over Mälaren til øen Tosterön og  mod nordvest  er Riksväg 55 lagt uden om byen og fører via Strängnäsbron den gennemgående trafik over øen mod Enköping.

Strängnäs er venskabsby med Ribe.

Eksterne henvisninger
Bone Machine

Bone Machine er et album fra Tom Waits, der udkom i 1992.

Albummet var et musikalsk vendepunkt i forhold de tre tidligere albums Swordfishtrombone, Rain Dogs og Franks Wild Years, som fulgte en "cabaret-agtig" rød tråd. Dette stilskifte er kendetegnende for de næste to studie albums Mule Variations og Real Gone, hvor lyden bliver forringet, støjende og til tider antimusikalsk, og hvor der er meget baggrundslyd. Bone Machine er minimalistisk, rå og metallisk og til en vis grad industriel i sin lyd. Lyden af albummet er også titlen på albummet, hvor Bone (engelsk for knogle) og Machine (engelsk for maskine) giver et indtryk af lyden og rytmen.

Dette album giver også Tom Waits kaldenavnet Human Beatbox (engelsk for menneskelig rytmeboks), hvor han bruger sin vokal som grundlæggende rytme eller instrument.

Det danske cover-band Bonemachine med Thorbjørn Risager som forsanger har taget sit navn efter dette album.

Eksterne henvisninger 
 

Album fra 1992
Tom Waits-album
Snurrevod

Snurrevoddet er en dansk opfindelse og betegnes derfor også "Danish Seine", men også "anchor dragging". Fiskemetoden stammer fra 1848 og tilskrives Limfjordsfiskeren Jens Væver. Snurrevoddet var en videreudvikling af dybvoddet.

Snurrevoddet, som kom til at udkonkurrere de andre typer, udsættes ved, at man fra en båd kaster et anker med en bøje, fastgør et vodtov til bøjen, sejler vodtovet ud i en lige linje, kaster selve vodposen og sejler det andet vodtov ud i en vinkel på 90 grader eller mere i forhold til det første. Når der ikke er mere tov om bord, gøres det fast til kutteren, og man begynder at slæbe tovet op til bøjen. Båden fortøjes til ankeret og tovet hales ind og til sidst bjærges voddet. Man lader ankeret blive liggende og næste træk lægges sådan, at man ikke overlapper det område, man allerede har fisket på. På den måde kommer man til at "snurre" kompasset rundt omkring ankeret, hvoraf fiskeriet og voddet efter sigende har fået sit navn.

Før motorens indtog i fiskeriet blev snurrevoddet halet ind med håndspil, hvilket var et kolossalt slid. I dag hales kilometerlange vodtove uden besvær op via spil og tovet bliver derefter kørt op på hydraulisk drevne tovtromler. Faktisk var de første motorer, der blev anvendt i fiskeriet, netop beregnet til at hale snurrevoddet med, men man fandt snart på at lade dem trække en skrue ved hjælp af en art cykelkæde. Før tovtromlernes tid brugte man en "stopmaskine", som kvejlede tovene op.

Snurrevodsfiskeri kræver relativt lavt vand (under 80 favne) og sand- eller grusbund, hvilket der er meget af rundt om Danmark. Redskabet kan ikke anvendes, hvor der er ”hold” på bunden i form af f.eks. store sten og skibsvrag.

Snurrevodsfiskeri anses for at være et skånsomt fiskeri, både for fiskene, havbunden og miljøet. Fiskene opholder sig kun kort tid i voddet og kan landes levende. Brændstofforbruget ved snurrevodsfiskeri er betydeligt mindre end ved andre former for fiskeri, som f.eks. trawling.

Det søgående snurrevodsfiskeri foregik i begyndelsen med sejlkuttere, hvor voddet blev sat fra en robåd, snurrejollen, mens kutteren lå opankret. Omkring år 1900 blev skibsmotorer almindelige og snurrevodskuttere med store motorer helt op til 25 hk eller mere blev betegnet ”hajkuttere”. Betegnelsen skyldtes dels deres effektivitet men også de i stille vejr kunne nærme sig andre skibe med et truende, grinende brus for boven.

I dag består den danske snurrevodsflåde af mindre fartøjer med mindre motorer, idet fiskemetoden ikke kræver stor maskinkraft. En undtagelse herfra er "fly shooting" eller "Scottish Seine", hvor fartøjet sejler fremad i stedet for at ankre under indhivningen. Sidstnævnte metode praktiseres dog kun af få danske fiskeskibe.

Ekstern henvisning 
 Skagen Havneguide: Snurrevod
 Dansk Fiskerimuseum på Kattegatcentret: Animationer af snurrevod
 Fiskericirklen om snurrevod   (dødt link)
 Gunnar Jakobsen: "Snurrevodsfiskeri – et tilbageblik" (Sjæk’len 2005. Årbog for Fiskeri- og Søfartsmuseet, Saltvandsakvariet i Esbjerg, Esbjerg 2006, s. 81-90) 

Fiskenet
Dansk Landrace (svinerace)

Dansk Landrace er en dansk svinerace. Racen er oprindeligt baseret på Hvid Dansk Landrace, men er gennem tiden blandet med andre racer.

Landrace er en hvid race, med hvid eller lyserød hud og lyse børster. Det er et langt og smalt svin, både hvad angår krop- og hovedfacon. Det har store hængende ører. Dets forpart er let mens bagparten er fyldig.

Søer af landrace har meget høj frugtbarhed og gode moderegenskaber.

I nutidens professionelle svineproduktion bliver racen oftest anvendt krydset med Yorkshire svin. Det er næsten kun avlstationerne som har de renracede eksemplarer. Til produktionen af slagtesvin bruges søer, som er en krydsning af landrace og Yorkshire. Disse søer bliver løbet (parret) eller insemineret (kunstigt befrugtet) med orner af en tredje race. Orneracen har typisk været Duroc, Hampshire eller krydsninger mellem de to racer. Dansk Svineproduktion besluttede at Hampshire fra 2007 udgik af avlssystemet. Det betyder at flertallet af danske slagtesvin i dag er krydsninger mellem Dansk Landrace, Dansk Yorkshire og Dansk Duroc.

Svineracer
Danmarks pattedyr
Trailer

Trailer kan have flere betydninger:
 Trailer (preview) – en forhåndsvisning, f.eks. af en film eller et computerspil
 Anhænger – forskellige typer anhængere kaldes også trailere
Bussluse

En bussluse er en trafikanordning, som har til formål at lade busser, men ikke andre trafikanter, køre på en vejstrækning.

Bussluser bygges grundlæggende på to måder.

Stationære forhindringer består ofte af et hul (en busgrav) eller en forhøjning (populært kaldet bundkarsknuser) i midten af vejbanen. Ved busgrave er bussernes hjul så langt fra hinanden, at de kan køre over hullet, mens personbiler vil falde i hullet. Ved bundkarsknuseren er forhøjningen oftest så høj at personbiler skraber på (deraf navnet) mens busserne har større frigang under bunden. Samtidigt er forhøjningen bred nok til at også dette giver bilerne passageproblemer. Forhøjninger er dog ved at gå af mode igen i takt med indkøb af lavgulvsbusser, der også kan få problemer med forhindringer i midten af vejen.

Bevægelige forhindringer har eksempelvis en pæl (pullert) i midten, som kører ned når bussen holder foran. Dette sker enten ved en fjernstyring eller ved at en sensor registrerer at et tungt køretøj holder foran pullerten. En person- eller varebil vil ikke være tung nok til at aktivere pullerten. Andre sluser har en bom, der aktiveres på tilsvarende måder. Visse steder aktiveres forhindringen af en GPS-chip i bussen på samme måde som bussignaler har gjort på visse forsøgsstrækninger og forventes at komme til det i fremtiden.

Se også 
 Busbane

Vejens udstyr